Dunaharaszti Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. §-a alapján pályázatot hirdet a

**Dunaharaszti Területi Gondozási Központ**

**Intézményvezetői (magasabb vezető)**

munkakör betöltésére

A közalkalmazotti jogviszony időtartama:

Határozatlan idejű közalkalmazotti jogviszony

Foglalkoztatás jellege:

Teljes munkaidő

A magasabb vezetői megbízás időtartama:

A vezetői megbízás határozott időre, 2023. augusztus 1-től 2028. július 31-ig szól.

Munkavégzés helye: 2330 Dunaharaszti, Akácfa utca 2/a.

A vezetői megbízással járó lényeges feladatok:

Az intézmény felelős irányítása, a magasabb vezetői feladatok ellátása. Felelős az intézmény működéséért és gazdálkodásáért. Képviseli az intézményt a külső szervek előtt. Tervezi, szervezi, irányítja és ellenőrzi az intézmény szakmai működésének valamennyi területét és a gazdálkodással kapcsolatos feladatokat.

Gyakorolja a munkáltatói jogokat, ellátja az intézmény működését érintő jogszabályokban, önkormányzati rendeletekben és döntésekben a vezető részére előírt feladatokat. Elkészíti az intézmény Szervezeti és Működési Szabályzatát, a házirendet, a szakmai programokat, a dolgozók munkaköri leírását, a képzési-, továbbképzési tervét, a munkatervet, valamint a kötelezően előírt szabályzatokat. Közreműködik az intézményt érintő szakmai- és pénzügyi ellenőrzésekben, majd a megállapítások alapján elkészíti az ellenőrzési ütemtervet, amelynek megállapításai szerint a szükséges korrigálásokat elvégzi, ezt követően bemutatja a fenntartónak. Kapcsolatot tart a társintézményekkel, a helyi, a területi és az országos szakmai szervezetekkel, intézményekkel. Támogatja az intézmény munkáját segítő testületek-, szervezetek-és közösségek tevékenységét. Folyamatosan értékeli az intézmény tevékenységét, munkáját, amely tevékenységen belül szakmai- és pénzügyi beszámolót készít.

Képesítési feltételek:

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet 3. sz. melléklete szerinti intézményvezetőre vonatkozó végzettség, vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendeletben előírt képzés teljesítése.

Illetmény és juttatások:

Az illetmény megállapítására a közalkalmazottak jogállásáról szóló 1992. évi XXXIII. törvény az irányadó, illetve fenntartói döntés alapján történik.

Pályázati feltételek:

* legalább öt év felsőfokú végzettséget vagy felsőfokú szakmai képesítést igénylő, a szociális ellátás területén betöltött munkakörben szerzett szakmai gyakorlat, a 257/2000. (XII. 26.) Kormányrendelet 3.§ (3) bek. szerint,
* 5 év vezetői gyakorlat,
* magyar állampolgárság,
* cselekvőképesség,
* büntetlen előélet,
* megbízhatóság,
* felhasználói szintű számítógépes ismeretek,
* vagyonnyilatkozat tételi eljárás lefolytatása.

Előnyt jelent:

* szociális területen szerzett vezetői gyakorlat,
* szakmai referencia,
* idősek szociális ellátása témacsoportos szakvizsga.

A pályázat részeként benyújtandó iratok:

* a legalább 5 év szakmai gyakorlatot igazoló szakmai önéletrajz,
* a képesítést igazoló oklevélmásolat,
* az intézmény vezetésére vonatkozó szakmai program, fejlesztési elképzelés,
* 90 napnál nem régebbi hatósági erkölcsi bizonyítvány,
* a pályázó arról szóló nyilatkozata, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* nyilatkozat arról, hogy a vagyonnyilatkozat tételi kötelezettségét teljesíti,
* nyilatkozat arról, hogy pályázatát a Képviselő-testület nyilvános, vagy zárt ülésen tárgyalhatja.

Benyújtási határidő: 2023. június 8.

A munkakör betöltésének ideje: 2023. augusztus 1.

A pályázat benyújtásának módja:

A pályázatot Dunaharaszti Város Polgármesteréhez kell benyújtani.

Postai úton: a 2330 Dunaharaszti, Fő út 152. címre,

e-mail-ben: a [titkarsag@dunaharaszti.hu](mailto:titkarsag@dunaharaszti.hu) címre,

Személyesen: Dunaharaszti Polgármesteri Hivatal Titkárság, 2330 Dunaharaszti, Fő út 152.

telefonszám: 06-24/504-450.

A pályázat elbírálásának módja:

A pályázat kiírója fenntartja magának a jogot, hogy a pályázati eljárást eredménytelennek nyilvánítsa. A kiírásnak nem megfelelő pályázatot a kiíró érvénytelennek tekinti, azt nem vonja elbírálás alá.

A pályázat elbírálásának határideje: 2023. június 30.

Egyéb információ: A közalkalmazotti jogviszony 3 hónap próbaidő kikötésével jön létre.